Mia kindjie, weet jy wat het ek agtergekom? Die oomblik as mense hoor die babatjie wat die belangrikste deel van ons huisgesin geword het, het koliek(!) … my Liefie dan stroom die rate in.
Ek wil jou vertel van die algemeenste raad .. die ‘Lennon” raad. Glo my en dit het nou niks met John Lennon te doene nie hoor ! (oor hom sal ek eendag vir jou vertel as ek dit enigsins nodig ag..) Ek vertel vir jou Mamma , hier is een van haar kennisse wat vertel koop Behoedmiddel.. jou Ma was weer pittig met haar opmerking “is voorbehoed nie effens te laat nie ?” (toemaar Mia , dit is ‘n storie wat jou Ma eendag aan jou kan verduidelik ) So lyk die bewysstuk. Ek weet as jy nou so steun en kreun raak mens desperaat, genadiglik lees Ouma mos alles op houertjies. Ek wens tog jy kon jou Oupa se gesig sien met die lees van die inhoud van die Behoedmiddel. Ouma kan regtig nie herhaal wat hy gesê het nie.. maar met die persentasie etenol en alkohol wat in daardie botteltjie se inhoud is, het Oupa gewaarborg mens kan defnitief ‘n vliegtuig opstuur maan toe.. Toemaar ons het liewer ander druppeltjies gekry..veilig .
Baie dankie dat ek vir die paar dae vir jou kon kuier . Die vashou. Die saggies streel teen jou wangetjies , die raak aan jou fyn neusie, die stipkyk tussen ons twee . Ek en jy en jou Mamma , het lekker gesels oor haar kosbare kleintyd. Oor mooi maniere. Oor liefde. Oor respek oor vriendelikheid oor minsaamheid en ons het saans saam-saam drome gedroom.
Ouma is baie lief vir jou
10 comments on “Liewe Mia”
Prag kleinkind vir heerlik brag – jy mag hoor!
Ek het so ander foto wat sy rooi gesiggie skree – vuis in die lug … maar sal maar ydel wees en die mooi een kies. Gesiggie verander so vinnig.. Dankie News, haar Ma het onthou hoe ek haar kleintyd gesede preek het voorkoms is handig maar die innerlike , so verskriklik belangrik.
Die voorbehoedmiddel het my menigmale gehelp om my klein “mannetjie” te kalmeer. Was nie Lennons sn nie! Dit help beslis. Dis n pragtige foto te dierbaar vir woorde. Ek is so bly julle geniet mekaar so vreeslik baie
Dankie scrapydo, ek hoop die koliekerigheid a.g.v. vroeg geboorte , se ontgroeiing is vinnig oppad. Die kuiers raak al hoe lekkerder ..
Ag baie sterkte… Julle gaan nog ure se plesier met die klein ding kry
Wat ‘n dierbare ou poppie!Sterkte met die koliek…dis maar beter om wetenskaplik getoetste medikasie te gebruik.
angswekkend as mens kyk hoeveel alkohol is in oor die toonbank medikasie… dokters se voorgeskrewe doepa meer haalbaar.
Ag kyk net daai bekkie! Vra mos om opgesoen te word!
Sterkte ons mannetjie het ook geskree asof hy betaal word. Drawiegie op die Mini se enjinkap terwyl hy luier of op die outo wasmasjien as hy loop (gedurig met ‘n kleinmensie in die huis)
Telament (spelling?) druppels
Twee druppels pepperment olie in ten minste halwe botter melk of water
Geduld GEDULD en gebede!!!
Vandag as ek bulder in plaas van roep gebruik ek die verskoning “Jy het ses maande lank op my geskree!
ons en die Ma en Pa , is nou deur al die meds. beleef nou die geduld en snags die gebede fase.
This entry was posted on Julie 3, 2014 by ddupl3ss1s in Uncategorized.